Meirihlutaviðræður Samfylkingarinnar , Viðreisnar , Vinstri grænna og Pírata í Reykjavík hafa gengið vel undanfarna daga , og þykir líklegt að nýr meirihluti verði kynntur í vikunni , að því er fram kemur í Morgunblaðinu í dag . Þar er haft eftir Þórdísi Lóu Þórhallsdóttur , oddvita Viðreisnar , að gert sé ráð fyrir að kynna nýjan meirihluta og málefnasamning , áður en vikunni lýkur . Formlegar meirihlutaviðræður hafa staðið í um tvær vikur , en ekki liggur fyrir endanlega hvernig verkaskipting verður milli flokkanna , í nefndum og ráðum borgarinnar . Auglýsing Líklegast er að Dagur B. Eggertsson , oddviti Samfylkingarinnar , verði áfram borgarstjóri , en það er ekki búið að ákveða endanlega hvernig hlutverkum verður skipt , eins og áður segir . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .